16.6.2022
EL
Επίσημη Εφημερίδα της Ευρωπαϊκής Ένωσης
C 233/5
— Αποτυπώνοντας τις ανάγκες των ατόμων που προσπαθούν να ξεφύγουν από τον επιθετικό πόλεμο της Ρωσίας κατά της Ουκρανίας στο έργο των εθνικών αρχών και των δημόσιων υπηρεσιών απασχόλησης με τους εξής τρόπους: — Δίνοντας, καταρχάς, ιδιαίτερη προσοχή σε επαγγέλματα στο πλαίσιο των οποίων οι δικαιούχοι προσωρινής προστασίας και επαρκούς προστασίας βάσει του εθνικού δικαίου μπορούν να στηρίξουν άλλα άτομα που προσπαθούν να ξεφύγουν από τον επιθετικό πόλεμο της Ρωσίας κατά της Ουκρανίας (π.χ. γιατροί, νοσηλευτές, εκπαιδευτικοί και εκπαιδευτές, εργαζόμενοι προσχολικής εκπαίδευσης και φροντίδας, σύμβουλοι αγοράς εργασίας, καθώς και στα γραφεία των δημόσιων υπηρεσιών απασχόλησης).
Αυτό θα μπορούσε να διασφαλιστεί με τη μείωση των εμποδίων όσον αφορά την πρόσβαση στα εν λόγω επαγγέλματα και με τη συνεργασία με τις ουκρανικές αρχές και τη διασπορά. — Δίνοντας ιδιαίτερη προσοχή στην πρόσβαση των γυναικών στην αγορά εργασίας και, κατά προτεραιότητα, αντιμετωπίζοντας τις ανάγκες των γυναικών με παιδιά, μεταξύ άλλων, σε σχέση με τα δικαιώματά τους για πρόσβαση στην προσχολική εκπαίδευση και φροντίδα και στη σχολική εκπαίδευση, καθώς αυτό μπορεί να τις βοηθήσει να εκμεταλλευτούν τις ευκαιρίες απασχόλησης. — Ενθαρρύνοντας την τοποθέτηση σε θέσεις εργασίας σε τομείς και επαγγέλματα όπου υπάρχουν ελλείψεις στην αγορά εργασίας στα κράτη μέλη υποδοχής.
Η ανάλυση των κενών θέσεων εργασίας σε ολόκληρη την Ευρώπη από το Ευρωπαϊκό Κέντρο για την Ανάπτυξη της Επαγγελματικής Κατάρτισης (Cedefop) (19) μπορεί να βοηθήσει τα κράτη μέλη να εξετάσουν ποιες δεξιότητες απαιτούνται και πού, μεταξύ άλλων και σε περιφερειακό επίπεδο.
Επιπλέον, η έκθεση της Ευρωπαϊκής Αρχής Εργασίας σχετικά με τα επαγγέλματα που παρουσιάζουν ελλείψεις και πλεονάσματα σε προσωπικό (20) μπορεί να στηρίξει τα κράτη μέλη στον προσδιορισμό των αναγκών. — Αυξάνοντας την ευαισθητοποίηση σχετικά με την πολυμορφία στον χώρο εργασίας και παρέχοντας μαθήματα πολιτικού/κοινωνικού-πολιτιστικού προσανατολισμού, τα οποία αντικατοπτρίζουν τις ανάγκες συγκεκριμένων ομάδων (π.χ. των γυναικών, των ατόμων με αναπηρία, των μειονοτήτων κ.λπ.), και ενημερώνοντας τις εν λόγω συγκεκριμένες ομάδες σχετικά με τα δικαιώματα μεταχείρισης χωρίς διακρίσεις και εξηγώντας τους τι πρέπει να κάνουν σε περίπτωση παραβίασης των εν λόγω δικαιωμάτων. — Ενισχύοντας το ευνοϊκό πλαίσιο για την πρόσβαση στην απασχόληση και την αυτοαπασχόληση με τους εξής τρόπους: — Παρέχοντας στήριξη στους εργοδότες που προσλαμβάνουν άτομα που προσπαθούν να ξεφύγουν από τον επιθετικό πόλεμο της Ρωσίας κατά της Ουκρανίας και επιδόματα για τη δημιουργία νεοφυών επιχειρήσεων.
Οι επιχειρήσεις και τα δίκτυα της κοινωνικής οικονομίας μπορούν επίσης να στηρίξουν τις προσπάθειες ένταξης. — Ανοίγοντας τα προγράμματα στήριξης της επιχειρηματικότητας για τα άτομα που προσπαθούν να ξεφύγουν από τον επιθετικό πόλεμο της Ρωσίας κατά της Ουκρανίας, π.χ. στήριξη για κατάρτιση, καθοδήγηση, πλαισίωση και δικτύωση, καθώς και μικροχρηματοδότηση, ή συνδυασμός μέτρων χρηματοδοτικής και μη χρηματοδοτικής στήριξης.
Το εργαλείο «Better Entrepreneurship Policy» (21) (βελτίωση της πολιτικής για την επιχειρημα­ τικότητα) μπορεί να χρησιμοποιηθεί για τον σκοπό αυτόν. — Προωθώντας ευρωπαϊκά προγράμματα στήριξης της επιχειρηματικότητας, όπως το Erasmus για νέους επιχειρηματίες (22) και το δίκτυο Enterprise Europe Network (23). — Να παρέχουν την ευρύτερη δυνατή πρόσβαση στην αγορά εργασίας σε όσους ασκούν μισθωτή και ανεξάρτητη δραστηριότητα με τους εξής τρόπους: — Αντιμετωπίζοντας τον κίνδυνο εκμετάλλευσης και αδήλωτης εργασίας (24), με τη διασφάλιση της συνεργασίας μεταξύ των διαφόρων φορέων, συμπεριλαμβανομένων των αρχών επιβολής του νόμου και των επιθεωρήσεων εργασίας, σύμφωνα με την ολιστική προσέγγιση που προωθείται τα τελευταία χρόνια από την πλατφόρμα για την αντιμετώπιση της αδήλωτης εργασίας, τη στρατηγική της ΕΕ για την καταπολέμηση της εμπορίας ανθρώπων (2021-2025) (25) και το κοινό σχέδιο για την καταπολέμηση της εμπορίας ανθρώπων, ώστε να αντιμετωπιστούν οι κίνδυνοι εμπορίας ανθρώπων και να στηριχθούν τα δυνητικά θύματα μεταξύ των ατόμων που διαφεύγουν τον πόλεμο στην Ουκρανία (26).
(19) Skills-OVATE | CEDEFOP (europa.eu) (Διαδικτυακό εργαλείο ανάλυσης κενών θέσεων εργασίας με βάση τις δεξιότητες για την Ευρώπη).
(20) Analysis of shortage and surplus occupations 2021 | Ευρωπαϊκή Αρχή Εργασίας (europa.eu) (Ανάλυση επαγγελμάτων που παρουσιάζουν ελλείψεις και πλεονάσματα σε προσωπικό για το 2021).
(21) Αρχική σελίδα | Το εργαλείο Better Entrepreneurship Policy: αναπτύχθηκε από τον Οργανισμό Οικονομικής Συνεργασίας και Ανάπτυξης και την Επιτροπή και είναι ένα διαδικτυακό εργαλείο που έχει σχεδιαστεί για τους υπεύθυνους χάραξης πολιτικής και άλλα ενδιαφερόμενα μέρη σε τοπικό, περιφερειακό και εθνικό επίπεδο που επιθυμούν να διερευνήσουν τρόπους με τους οποίους η δημόσια πολιτική μπορεί: να στηρίξει τους νέους, τις γυναίκες, τους μετανάστες και τους άνεργους στη δημιουργία επιχειρήσεων και στην αυτοαπασχόληση· να στηρίξει την ανάπτυξη επιχειρήσεων κοινωνικής οικονομίας.
(22) Erasmus Νέοι Επιχειρηματίες (erasmus-entrepreneurs.eu): βοηθά τους επίδοξους Ευρωπαίους επιχειρηματίες να αποκτήσουν τις δεξιότητες που απαιτούνται για τη σύσταση και/ή την επιτυχή λειτουργία μιας μικρής επιχείρησης στην Ευρώπη.
(23) Enterprise Europe Network (europa.eu): βοηθά τις επιχειρήσεις να καινοτομούν και να αναπτύσσονται σε διεθνή κλίμακα.
Είναι το μεγαλύτερο δίκτυο στήριξης των μικρομεσαίων επιχειρήσεων (ΜΜΕ) στον κόσμο.
(24) Βλέπε, για παράδειγμα, Early Warning Notification - War in Ukraine: refugees arriving to the EU from Ukraine at risk of exploitation as part of THB | Ευρωπόλ (europa.eu) (Κοινοποίηση έγκαιρης προειδοποίησης — Πόλεμος στην Ουκρανία: οι πρόσφυγες που φτάνουν στην ΕΕ από την Ουκρανία διατρέχουν κίνδυνο εκμετάλλευσης στο πλαίσιο εμπορίας ανθρώπων).
(25) COM(2021) 171 final.
26 ( ) A new Anti-Trafficking Plan to protect people fleeing the war in Ukraine (europa.eu) (Νέο σχέδιο για την καταπολέμηση της εμπορίας ανθρώπων για την προστασία των ατόμων που προσπαθούν να ξεφύγουν από τον πόλεμο στην Ουκρανία).